Transformasie-prys vir Springbokke | Netwerk24
Deur Brenden Nel 06 Junie 2021 00:20
Mark Alexander, president van SA Rugby. Foto: Gallo Images
Die Springbokke se oorwinning in die 2019-Wêreldbeker en sy toewyding aan transformasie is Vrydagaand met 'n prys van die Swart Bestuursforum (BMF) in Johannesburg beloon.
SA Rugby se president, Mark Alexander, het die prys namens die organisasie ontvang, met pres. Cyril Ramaphosa wat die hoofrede by die geleentheid gelewer het.
Die BMF se president, Andile Nomlala, het SA Rugby geprys dat hy "die deur oopgemaak het vir betekenisvolle transformasie in sport.
"Gegewe die historiese wortels van rugby en hoe dit in die verlede sommiges uitgesluit het, het die oorwinning in die Wêreldbeker die deur oopgemaak vir meer betekenisvolle transformasie in sport," het Nomlala gesê.
Nomlala het ook die keuse van Siya Kolisi as Bok-kaptein geloof. Hy het gesê dit het "strale van hoop dwarsdeur die land laat skyn" en wat herinner aan oudpres. Nelson Mandela se woorde dat "sport hoop skep waar wanhoop woonagtig was".
Kolisi se rol was inspirerend en progressief, omdat hy 'n meer verteenwoordigende span na die oorwinning gelei het.